kardosdrur/scandi-wiki huggingface dataset:
Mogens Poul Møller

Mogens Poul Møller (13. juni 1909 – 20. juli 1999) var kaptajn i søværnet, sekretariatschef i seniorsekretariatet i A.P. Møller-Mærsk A/S, bestyrelseformand i A/S Morsø Jernstøberi og godsejer på Kattrup.

Født i København, søn af direktør Poul Møller (1872-1951) født på Mors og Johanne Grønbek (1877-1928) født i Sakskøbing.

Blev d. 31. august 1946 gift med Sally Mc-Kinney Møller (1912-1989), datter af skibsreder A.P. Møller og Chastine Estelle Roberta Mc-Kinney Møller.

De fik en søn: Peter Arnold Poul Møller (1947-2006) hofjægermester, bestyrelsesformand i A/S Morsø Jernstøberi, godsejer på Kattrup Gods

Se også 
Mærsk Mc-Kinney Møller (familie)

Godsejere fra Danmark
Søofficerer fra Danmark
Danskere i 1900-tallet
Personer fra Mors
Slægten Mærsk
Peter Arnold Poul Møller

Peter Arnold Poul Møller (1947-2006) hofjægermester, bestyrelsesformand i A/S Morsø Jernstøberi, godsejer på Kattrup.

Han er søn af sekretariatschef Mogens Poul Møller (1909-1999) og Sally Mc-Kinney Møller (1912-1989). Barnebarn til skibsreder A.P. Møller.

Den 1. januar 2005 blev han udnævnt til hofjægermester.

Hans søn Peter Anders Møller overtog Kattrup Gods efter faderens død.

Se også 
Mærsk Mc-Kinney Møller (familie)

Slægten Mærsk
Godsejere fra Danmark
Hofjægermestre fra Danmark
Penelope

Penelope (Penélopê, Πηνελοπεια) er et pigenavn der fra klassisk græsk betyder “væver” med etymologisk rod i det græske pene.

Mytologisk stammer navnet fra Homers Odysseen hvor Odysseus' kone Penelope under Odysseus' 20 års fravær forsvarede sig mod talrige bejlere ved at insistere på, at hun måtte have færdiggjort det arbejde, hun arbejdede på, før hun kunne indgå et nyt ægteskab. Om dagen vævede hun, og om natten optrævlede hun det vævede igen.

Alternativt stammer navnet fra det græske penelops, navnet på en art and, som skulle have reddet og opfostret Penelope, da hun som spæd blev sat ud for at dø.

Der var i 2006 46 danske kvinder med fornavnet Penelope. En stigning på fire i forhold til 2005 (42).

Navnet er i dag sandsynligt inspireret af engelsk. Andre kendte kvinder er skuespillerinde Penelope Cruz.

Litteratur 
 Margaret Atwood: Penelopiaden, 2005  (på dansk: Penelopiaden, 2005 ) – om Penelopes skæbne, set fra hendes egen side.

Personer i græsk mytologi
Sagnhelte
Pigenavne
Sally Mc-Kinney Møller

Sally Mc-Kinney Møller (15. februar 1912 – 15. september 1989) var datter af skibsreder A.P. Møller og Chastine Estelle Roberta Mc-Kinney Møller.

Hun blev gift første gang med Kurt Schede, der var økonom og officer (luftwaffehauptman) i det tyske luftvåben (Luftwaffe). Han faldt ved Stalingrad i januar 1943. De fik to børn: Marit Schede-Møller (f. 1938) og Anne Birgit (f. 1941).

Hun blev gift anden gang den 31. august 1946 med Mogens Poul Møller (1909-1999), søn af direktør Poul Møller og Johanne Grønbek.
De fik en søn: Peter Arnold Poul Møller (1947-2006) hofjægermester, bestyrelsesformand i A/S Morsø Jernstøberi, godsejer på Kattrup Gods.

Hun boede en stor del af sit liv på godset Kattrup ved Tissø, på Vestsjælland.

Se også 
Mærsk Mc-Kinney Møller (familie)

Sally
Danskere i 1900-tallet
Hideyuki Ashihara

Hideyuki Ashihara (jap. 芦原英幸 Ashihara Hideyuki, født 5. december 1944, død 24. april 1995) var en japansk karateudøver, der har grundlagt stilarten Ashihara Karate.

Han startede med at træne kendo i skolen. Som 16 årig flyttede han til Tokyo og begyndte at træne Kyokushinkai Karate under Sosai Masutatsu Oyama. Efter få år var Ashihara kendt som en af instruktørerne ved Kyokushinkai Honbu og skulle have været sendt til Brasilien for at udbrede karaten dér. Desværre var han så uheldig at blive involveret i et slagsmål. På grund af vanæren blev han i stedet sendt til et noget mere ydmygt sted i Yawatahama for at starte en karate skole der. Med tiden gik det rigtig godt for Ashihara som blev kendt for sin specielle karate, hvor han anvendte modstanderens kraft imod ham selv. Og mange kom til ham for at lære dette. Faktisk blev Ashihara egen stil meget populær og han blev bedt om at åbne karate skoler i flere byer fordi der var så mange, der gerne ville lære hans måde. 

I 1980 forlod Hideyuki Ashihara karatestilarten Kyokushinkai (Kyokushinkai) og stiftede sine egen organisation; New International Karate-do organisation – N.I.K.O. Ashihara karate har fokus på anvendelsen af kroppens mekanikker på en rationel måde. Samtidig er nøgleord sikkerhed og anvendelse af modstanderens kraft. Målet er, og er den dag i dag, en karate som alle kan mestre uanset deres størrelse og alder. 

Asihara er også kendt i Japan som figuren "Karate Baka Ichidai" i tegneserien af samme navn.

Ashihara har lavet flere instruktionsvideoer om Ashihara Karate og forfatter flere bøger hvoraf 3 er udkommet på engelsk;Fighting Karate, More Fighting Karate og autobiografien Word of life.

Sportsfolk fra Japan
Eric Carmen

Eric Carmen (født 11. august 1949) er amerikansk sanger og sangskriver.

Eric var et musikalsk vidunderbarn, der som 3-årig blev undervist på Cleveland Institute of Musik og som 6-årig modtog violinundervisning. Han begyndte at spille i bands i college-tiden.

Eric Carmen fik med gruppen Raspberries en pladekontrakt i 1971, men trods tre lp-plader blev det kun til enkelte singlehits, "Let's go all the Way" og "Overnight Sensation".

I 1975, efter Raspberries var gået i opløsning, indspillede han sin første solo-plade, der nød stor succes i såvel USA som Europa, ikke mindst på grund af hittet "All by myself", der siden er blevet en klassiker og bl.a. indspillet af Celine Dion.

Carmen fortsatte med at indspille plader, men uden større publikumssucces, når bortses fra nummeret "Hungry Eyes", som han indsang til "Dirty Dancing"-soundtracket.

Økonomisk er Eric Carmen dog velfunderet, ikke mindst på grund af royalties fra "All by myself".

I 2004 gendannedes Raspberries og har siden spillet en række koncerter i USA.

Diskografi 
 Eric Carmen (1976)
 Boats against the Current (1977)
 Change of Heart (1978)
 Tonight you're mine (1980)
 Eric Carmen (1984)
 The Best of Eric Carmen (1988)
 Winter Dreams (1998) japansk udgivelse
 I was born to love you (2000) = Winter Dreams, amr. udgivelse

Sangere fra USA
Sangskrivere fra USA
Imagine

"Imagine" er en sang af John Lennon fra 1971. Sangen er udgivet på albummet som også hedder Imagine. "Imagine" er en af de mest kendte sange John Lennon skrev som solist. Teksten handler om, at alle verdens mennesker burde kunne leve sammen i fred og harmoni. Selv sagde Lennon, at det var "en anti-religion, anti-nationalistisk, anti-kapitalistisk og anti-konventionel sang. Det politiske budskab bliver accepteret bare man 'strør lidt sukker på'".

Medvirkende 
 John Lennon: vokalist og pianist
 Klaus Voormann: bassist
 Alan White: trommeslager

Referencer 

Sange fra 1971
John Lennon-sange
Crunk

Crunk er en musikstil inden for hiphop fra den sydlige del af USA, specielt området omkring Atlanta. Udtrykket Crunk er en sammentrækning af de engelske ord "crazy" og "drunk".

Musik
Alta (supermarkedskæde)

Alta Discount var en dansk kæde af discountbutikker. Da kæden ophørte i 2008 bestod den af 55 butikker i Jylland og på Fyn.

Kæden blev grundlagt af virksomheden Jaco Gruppen A/S; en virksomhed med base i Århus. 
I 2007 blev Alta Discount A/S solgt til Dagrofa. NorgesGruppen købte sig ind i kæden i maj 2007 med (40%), og butikkerne har i løbet af 2008 skiftet navn til Kiwi Minipris, som er det navn, NorgesGruppen driver discountbutikker under i Norge. Navneskiftet var dog forbundet med lidt juridiske problemer, idet Nettos kundemagasin også hed Kiwi.. Dette er dog endt med at Netto har ændret navnet på deres kundemagasin pr. januar 2010, til Lime.

Eksterne henvisninger 
 Alta Discounts hjemmeside

Supermarkedskæder i Danmark
Dagrofa
Ophørt i 2008
Billeskov

Billeskov er en hovedgård, oprettet af Steen Bille, hvis slægt lagde navn til gården, som nævnes første gang i 1580, og er nu en avlsgård under Wedellsborg Gods. Gården ligger i Kerte Sogn, Båg Herred, Assens Kommune. Hovedbygningen er opført i 1796.

Billeskov er på 66 hektar.

Ejere af Billeskov 

 (1580-1590) Steen Eriksen Bille
 (1590-1620) Knud Steensen Bille
 (1620-1638) Holger Knudsen Bille / Henrik Knudsen Bille / Tønne Knudsen Bille
 (1638-1644) Henrik Knudsen Bille / Tønne Knudsen Bille
 (1644-1655) Henrik Knudsen Bille / Margrethe Lauridsdatter Norby gift Bille
 (1655-1660) Steen Holgersen Bille
 (1660-1661) Christopher Holgersen Bille
 (1661-1676) Anne Gyldenstierne gift Brahe
 (1676-1716) Jørgen Brahe
 (1716) Anne Helvig Thott gift Brahe
 (1716-1728) Jørgen Lauridsen
 (1728-1738) Anders Lauridsen Hviid
 (1738-1767) Wilhelm Frederik Farenhorst
 (1767-1771) Anna Johanna Hviid gift Farenhorst
 (1771-1772) Slægten Farenhorst
 (1772-1777) Laurids Nielsen Lindegaard
 (1777-1817) Ludvig Frederik Wedell
 (1817-1828) Hannibal Wilhelm Wedell
 (1828-1882) Carl Wilhelm Adam Sigismund Wedell
 (1882-1883) Julius Wilhelm Georg Ferdinand Wedell
 (1883-1920) Wilhelm Carl Joachim Ove Casper Bendt Wedell
 (1920-1959) Julius Carl Hannibal Wedell
 (1959-1982) Charles Bendt Mogens Tido Wedell
 (1982-) Bendt Hannibal Tido Wedell

Eksterne henvisninger 
 Billeskov - fra Dansk Center for Herregårdsforskning 
 Wedellsborg Gods
 De 5 Gårde

Herregårde i Assens Kommune
Herregårde i Odense Amt
Fredede slotte og herregårde i Danmark
Fredede bygninger, konstruktioner og anlæg i Assens Kommune
Punditokraterne

Punditokraterne er en dansksproget blog samt Facebook- og Twitter-profil skrevet af en gruppe danske akademikere og samfundsdebattører med samfundsvidenskabelig baggrund. Skribenterne  har alle tilknytning til tænketanken CEPOS. Fokusområderne er politik, samfund og økonomi, som bloggen tilgår med en erklæret liberalistisk og markedsøkonomisk orientering. Punditokraterne begyndte 1. marts 2005. Indlæggene kan kommenteres af læserne.

Aktive bloggere :
 Christian Bjørnskov (redaktør)
 Niels Westy Munch-Holbek
 Jonas Herby
Otto Brøns-Petersen

Inaktive bloggere :
 Aksel Tarras Madsen
 Carsten Valgreen
Casper Hunnerup Dahl
 Henrik Fogh Rasmussen
 Karl Iver Dahl-Madsen
 Nicolai J. Foss
 David Gress
 Mikael Jalving
 Peter Kurrild-Klitgaard
 Niels Lunde
 Jacob Mchangama
 Jørgen Møller
 Samuel Rachlin
 Jens Ringsmose
 Jonny Trapp Steffensen
Nikolaj Stenberg
Jesper Lau-Hansen
Nikolaj Steenberg
Erik Winther Paisley
Michael Bonde Nielsen
Desuden har et antal forfattere bidraget til bloggen under pseudonymerne Altmann, Dr. Mephisto, Ex Column, Igor, Papillon og Stanislaw.

Eksterne henvisninger
 Punditokraterne
 Twitter-profil
 Facebook-profil

Blogs
Etableret i 2005
Højhuset Langenæs

Højhuset Langenæs er et af vartegnene på Langenæs-området i Aarhus. Højhuset er opført i mursten. Af sikkerhedshensyn, er ingen af de benyttede mursten i højhuset manuelt tilhugget, de er derimod brændt i den rigtige størrelse fra teglværket. Efter en omfattende renovering i 1991-92, blev højhusets facader belagt med rødmalede aluminiumsplader. Huset er på 17 etager og er – med en højde på 55 meter – Danmarks højeste murstensbygning. Huset øverste 15 etager rummer 90 lejligheder på 1-4 værelser. De to nederste etager anvendes af forskellige erhvervsdrivende, herunder Langenæs Handicapcenter, der en paraplyorganisation i Aarhus Kommune med 22 forskellige handicap- og patientforeninger tilknyttet.

Højhuset er opført af Arbejdernes Andels Boligforening i perioden 1967-71 efter tegninger af arkitektfirmaet Salling-Mortensen og rådgivende ingeniørfirma Askøes Eftf.

Boligbyggeri i Aarhus
Aarhus C
Højhuse i Århus
Tirpitz

Tirpitz kan være:

 Tirpitz – et nazitysk slagskib fra 2. verdenskrig.
 Alfred von Tirpitz – en tysk storadmiral under 1. verdenskrig.
 Tirpitz-stillingen – bunkere i Atlantvolden fra 2. verdenskrig.
 Tirpitzøen – Tirpitzøya, ubeboet ø ved Svalbard, Norge.
Scharnhorst

Scharnhorst kan være:

 Scharnhorst – et tysk slagskib fra 2. verdenskrig
 SMS Scharnhorst – en tysk krydser fra 1. verdenskrig, der blev sænket ud for Falklandsøerne
 Gerhard Johann David von Scharnhorst – en preussisk general
Biskopstorp (Simmerbølle Sogn)

Biskopstorp er en lille hovedgård, som er dannet i 1740 af Johan Christopher von Pultz. Gården ligger i Simmerbølle Sogn, Langelands Nørre Herred, Langeland Kommune.

Biskopstorp Gods er på 250,7 hektar med Frodelundgaard og Peidergården.

Ejere af Biskopstorp 

 (1740-1759) Johan Christopher von Pultz
 (1759-1790) Johan Thomas Henrik Flindt
 (1790-1820) Rasmus Hansen Langkilde
 (1820-1857) Niels Rasmussen Langkilde
 (1857-1874) Carl Peter Nissen Nielsen Langkilde
 (1874-1881) C. Petersen
 (1881-1903) P. C. Petersen
 (1903-1906) O. Bech
 (1906-1910) P. Madsen
 (1910-1924) N. A. F. F. Andersen
 (1924-1930) Aage Krag Andersen
 (1930-1942) K. Jantzen
 (1942-1970) P. Brødsgaard Hansen
 (1970-2000) Niels Brødsgaard Hansen
 (2000-2008) Lennard Brødsgaard
 (2008-) Peter Oldenbjerg / Henrik Oldenbjerg

Ekstern henvisninger 

 Biskopstorp Gods 

Herregårde i Langeland Kommune
Herregårde i Svendborg Amt
Deutschland (panserskib)

Deutschland () var et tysk lommeslagskib, det første af Deutschland-klassen.

Under den spanske borgerkrig deltog Deutschland i interventionsstyrken, der officielt skulle begrænse borgerkrigen ved håndhæve en våbenembargo. I praksis støttede den tyske flåde generalísimo Franco med bl.a. kystbombardementer. Under den tjeneste blev Deutschland i 1937 angrebet af republikanske bombefly og led store tab.

Kort efter 2. verdenskrigs begyndelse blev Deutschland i november 1939 omklassificeret og omdøbt til Lützow. Omdøbningen skyldtes Hitlers overtro, som blev værre efter nedkæmpelsen af lommeslagskibet Admiral Graf Spee, der blev sænket af sin egen besætning. Derudover skete omdøbningen også for at kamuflere overdragelsen af den ufærdige svære krydser Lützow af Hipper-klassen til Sovjetunionen i 1940 som betaling for sovjetiske leverancer under Hitlers og Stalins alliance. Symbolsk kunne det også være katastrofalt med sænkningen af et skib, der hed "Deutschland".
 
Søsterskibe
 Admiral Graf Spee (panserskib)
 Admiral Scheer (panserskib)

Krigsskibe fra 2. verdenskrig fra Tyskland
Skibe bygget i Tyskland
Biskopstorp (Skellerup Sogn)

Biskopstorp er en lille hovedgård, som er dannet i 1765. Gården ligger i Skellerup Sogn, Vindinge Herred, Ullerslev Kommune.

Biskopstorp Gods er på 200 hektar med Såderup Gammelgård

Ejere af Biskopstorp 

 (1765-1834) Slægten Petersen
 (1834-1879) Edelus Fridericus Benedictus Petersen
 (1879-1916) Frederik Axel Ludvig August baron Reedtz-Thott
 (1916-1928) Sophie Magdalene Pauline Berner-Schilden-Holsten gift Reedtz-Thott
 (1928-1941) Holger Gustav Tage baron Reedtz-Thott
 (1941-1956) Gudrun Holgersdatter baronesse Reedtz-Thott gift Høegh-Guldberg
 (1956-1967) Peder Mortensen
 (1967-1987) Enke Fru Mary Mortensen
 (1987-1995) Poul Arvi Kronshage Rasmussen
 (1995-2005) Lars Kronshage Rasmussen
 (2005) Henriette Harries Ærenlund / Christian Fogh Pedersen
 (2005-) Hanne-Mi Boisen gift Jensen / Knud Morten Bang Jensen

Eksterne henvisninger 
 Biskopstorp Gods 

Herregårde i Nyborg Kommune
Herregårde i Svendborg Amt
Etableret i 1765
Jönköping (bydel)

Jönköping er en tidligere selvstændig svensk by, beliggende ved søen Vätterns sydlige og sydvestlige bred i byområdet Jönköping.  Den oprindelige Jönköping by udgør i dag en "kommunedelsgruppe" bestående af Jönköping Söder, Jönköping Väster og Jönköping Öster.  I 2004 var den gamle Jönköping bys indbyggertal 54.565.  Allerede i 1950'erne var byen vokset sammen med Huskvarna, og byerne blev administrativt lagt sammen i 1971, da Jönköpings kommune blev dannet.  Jönköpings län er opkaldt efter byen.

Jönköping ligger ved motorvej E4, der løber gennem dele af bebyggelsen, hvilket har sat sit præg på bybilledet.

Byen er delt i to af søen Munksjön og en relativt kort kanal, der forbinder Munksjön med Vättern.  Fem broer forbinder de to bydele, deraf en jernbanebro samt en gang- og cykelbro.  I 2006 færdiggøres den nye Munksjöbron mellem den vestlige og østlige bydel.

Oprindelig blev byen anlagt vest for ovennævnte kanal, men efter at være brændt ned til grunden i 1612, flyttede den til øst for kanalen.  Indtil 1890'erne udgjorde den østlige bydel derfor byens hoveddel, og er fortsat handelsmæssigt centrum.

Søen Rocksjön er den mindste af Jönköpings to søer.  Området omkring søen er let bebygget, delvist på grund af bevaringsplaner, hvori også Munksjön indgår.  Kanalerne, der forbinder de to søer med Vättern, er udgravet for at vandet kan cirkulere.

Jönköping kaldes tändsticksstaden (tændstikbyen) på grund af Jönköpings tändsticksfabriks succes fra slutningen af 1800-tallet med sine sikkerhedstændstikker.  I glasårene var der fem tændstikfabrikker i byen.

Kendte borgere 
 John Bauer, illustrator, maler
 Agnetha Fältskog, medlem af popgruppen ABBA
 Dag Hammarskjöld, generalsekretær i FN
 Nina Persson, medlem af popgruppen The Cardigans
 Viktor Rydberg, forfatter
 Carl Peter Thunberg, botaniker
 Göran Hägglund, partileder af Kristdemokraterna

Eksterne henvisninger 

Jönköping
Bydele og forstæder i Sverige
Huskvarna

Huskvarna er en tidligere selvstændig svensk by beliggende ved søen Vätterns sydøstlige bred i Småland. Huskvarna indgår i byområdet Jönköping og er en "kommunedel" i Jönköpings kommune, Jönköpings län.

Huskvarna hørte tidligere til Hakarps kommune, blev köping i 1907 og fik stadsprivilegium (købstadsprivilegium) i 1911. Sammenlægning med Jönköping by blev diskuteret i årenes løb og gennemførtes som en af del af kommunalreformen i 1971.

I 2004 var indbyggertallet i kommundelen Huskvarna 21.243. Omgivende kommunedele er Skärstad, Lekeryd, Tenhult og Jönköping Öster.

Huskvarna kirke blev indviet i 1910 og var tegnet af bygningsingeniør Birger Damstedt fra Husqvarna AB (det daværende Husqvarna Vapenfabriks AB). Kirkens ydre minder om en norsk stavkirke.

Huskvarnas lavtliggende centrum er omgivet af bebyggede højdedrag som Öxnehaga, Pettersberg og Egna Hem. Niveauforskellen er på op til 120 meter.

En stor det af de lavtliggende områder mod Vättern lå ubenyttede hen indtil begyndelsen af 1900-tallet. Gaden Kungsgatan blev længe kaldt "Sista gatan" (sidste gade).

Huskvarna er kendt for sine pæne haver og sine industrielle traditioner. Fabrikken Husqvarna AB begyndte sin produktion i 1684, og har siden været en succesrig virksomhed. I dag fremstiller den bl.a. motorsave, plæneklippere og symaskiner, mens den tidligere havde våbenfabrikation. Andre vigtige industrier i byen er Saab Training Systems og Carlfors Bruk.

Huskvarna opstod omkring fabrikken Husqvarna, der blev opført ved foden af det store vandfald, som Huskvarnaån har dannet. Navnet Huskvarna blev tidligere skrevet "husakvarn" og stammer fra middelalderhuset Rumlaborg og en kværn ved vandfaldet.

Vandfaldet har sin begyndelse ved Stensholms bakker og slutter ved Kvarnbron, nedenfor den såkaldte Stampabacken. Fra broen kan man vandre til Turistbron, Ebbes bruk-området eller spejderhytten Örjansgården.

Kendte borgere 
 Björn Afzelius – sanger, komponist, tekstforfatter og guitarist
 Birgit Carlstén – skuespiller og sanger
 Sture Dahlström – forfatter og jazzmusiker
 Alfred Dalin – lærer og kulturpersonlighed
 Birger Damstedt – bygningsingeniør ved Husqvarna Vapenfabrik
 Alf Henrikson – forfatter, digter og journalist ved Dagens Nyheter
 Torsten Lindberg – fodboldmålmand (guldmedaljevinder ved OL i 1948) og bordtennisspiller
 Conny Rich – jazzmusiker, kapelmester, fotograf
 Wilhelm Tham – industrimand (Husqvarna Vapenfabrik) og kulturpersonlighed

Jönköping
Bydele og forstæder i Sverige
Norrahammar

Norrahammar er en tidligere selvstændig by, der ligger i Tabergsåns ådal, mellem Taberg og Hovslätt i Jönköpings kommune.  Norrahammar havde i 2004 omkring 8.800 indbyggere.

Administrativt og statistiskt indgår Norrahammar i byområdet Jönköping, og udgør sammen med Taberg og Månsarp en "kommundel".  Norrahammar opstod omkring Norrahammars Bruk (nedlagt i begyndelsen af 1980'erne), der blandt andet fremstillede jernkomfurer.  

Norrahammar var tidligere en selvstændig köping, men kom i 1971 med i Jönköpings kommun.  I dag fungerer byen som en forstad til Jönköping.

Jönköping
Forstæder
Eigersund

Eigersund er en kommune i Rogaland fylke i den sydvestlige del af Norge. Den grænser i vest til Hå kommune, i nord til Bjerkreim, Sirdal (Vest-Agder) og Lund, og i øst til Sokndal. Området kommunen ligger i hedder Dalane.

Navnet Eigersund kommer fra det norrøne Eikundarsund, sundet mellem egetræer. Administrationscenteret i kommunen hedder Egersund, byen har en befolkning på omkring 10.000 indbyggere. Den er kendt som sørlandsbyen på Vestlandet, da den ikke bare er den sydligste by i Rogaland, men også har gamle træhuse og nær tilknytning til Sørlandet.

Der var en afstemning i begyndelsen af 2000-tallet om kommunen skulle skifte navn til det samme som byen Egersund hvor 60 % stemte for, men den daværende borgmester Marit Myklebust valgte at se bort fra afstemningen, så navnet forblev det samme.

Geografiske forhold 
 Eigersund kommune består af fastlandet og den beboede ø Eigerøy. Kommunen fik sine nuværende grænser 1. januar 1965 efter kommunesammenlægningen af Egersund, Eigersund, Helleland og dele af Heskestad. Eigersund strækker sig langs kysten fra Hå til Sokndal og ind i landet, helt til fylkesgrænsen med Vest-Agder.
 Landarealet er 429,6 km², og kommunen har en kystlinje på 107 km.
 Kommunen består ved kysten af lavland med bare og afrundede bjerge og sparsom vegetation, bortset fra rundt om Egersund og småbyerne Hellvik og Helleland, hvor Egersund træplantingsselskab har plantet træer i over 100 år. I nordøst findes højder på 650–850 moh., men i sydvest er toppene lavere, og ligger på ca. 250–350 moh. Højeste fjeld i kommunen er Store Skykula (906 m) nord for Gyadalen.

 Sydvest for Egersund, ud for Eigerøy, ligger et såkaldt amfidromisk punkt, dvs. et nulpunkt i havet i forhold til tidevandet. Tidevand fra to forskellige retninger, nemlig den Engelske Kanal og nord for Skotland, mødes her og neutraliserer hinanden. Resultatet er at der ikke er forskel på ebbe og flod i Egersund. Langs kysten af Vestlandet og Sørlandet er der på grund af dette heller ikke store tidevandsforskelle.

Egersund har færgeforbindelse til Hanstholm i Danmark, som drives af Fjord Line. Tidligere var der færgeforbindelse med Hirtshals.

Vestlandets første jernbane, togforbindelsen mellom Egersund og Stavanger (Jærbanen) blev åbnet 27. februar 1878.

Trollpikken, en fallosformet stenformation, står ca. 3 km øst for Eigersund centrum.

Personer fra Eigersund 
 Peder Claussøn Friis († 1614), topograf/forfatter
 Michael Birkeland († 1896), historiker og rigsarkivar
 Anna Bugge-Wicksell, diplomat († 1928)
 Egil A. Egebakken (1943-), billedkunstner
 Gunnar Kvassheim (1953-), politiker (V), stortingsrepræsentant
 Jette F. Christensen (1983-), politiker, stortingsrepræsentant

Referencer

Eksterne henvisninger 

 Kultur i Eigersund på kort 
 Eigersund kommune 

 
Kommuner i Rogaland
Ælfgifu

Ælfgifu (også kaldet Aelfgifu eller Aelfgitha) var den engelske (og senere danske) konge Knud den Stores første hustru eller frille.

Hun var datter af ealdorman Ælfhelm af Deira, der blev myrdet ca. 1006 på den engelske kong Ethelred den Rådvildes bud. Under den danske erobring af England blev Ælfgifu Knuds frille, eller måske snarere ægtefælle på "dansk vis" nok omkring 1013, før han blev konge. De fik to sønner Harald Harefod og Svend Knutsson samt en datter, der druknede ca. 8 år gammel i 1020. Da kong Ethelred døde, giftede Knud sig med enken Emma af Normandiet i juli 1017. Det er uvist, hvorledes Knuds forhold til Ælfgifu blev, men han har formentlig sendt hende til den anden side af Nordsøen. Hun og sønnen Svend blev sendt til Norge for at regere i Knuds navn 1030-35. Både Ælfgifu og Svend var hadet af nordmændene, og de blev drevet ud af Norge i 1035, hvor de søgte til Danmark efter hjælp. Mens de var der, døde Knud den Store i England. Kort efter døde også Svend, og Ælfgifu vendte tilbage til England for at støtte sin anden søn Harald Harefod, og herefter kendes der ikke mere til hendes skæbne.

Anetavle 

Danskere i 1000-tallet
Tjek fødsels- og dødsår